**Προεδρικές εκλογές** διεξήχθησαν στη Μαυριτανία στις 18 Ιουλίου 2009. Ο Μοχάμεντ Ουλντ Αμπντέλ Αζίζ, ο οποίος ηγήθηκε του πραξικοπήματος του 2008, κέρδισε με οριακή πλειοψηφία τον πρώτο γύρο των εκλογών, σύμφωνα με τα επίσημα αποτελέσματα. Ένας δεύτερος γύρος, εάν χρειαζόταν, θα είχε διεξαχθεί την 1η Αυγούστου 2009.

Πλαίσιο
-------

Οι εκλογές διεξήχθησαν με τη συμμετοχή δέκα υποψηφίων, μεταξύ των οποίων και οι πρώην στρατιωτικοί ηγέτες Μοχάμεντ Ουλντ Αμπντέλ Αζίζ και Ελί Ουλντ Μοχάμεντ Βαλ. Επιβλέποντες ήταν περισσότεροι από 200 εκλογικοί παρατηρητές, ανάμεσα στους οποίους και κάποιοι από την Αφρικανική Ένωση και τον Αραβικό Σύνδεσμο. Μερικοί Μαυριτανοί που ζουν στο εξωτερικό έκαναν αίτηση για να ψηφίσουν αλλά δεν μπόρεσαν να ασκήσουν το εκλογικό τους δικαίωμα, επειδή τα ονόματά τους δεν ευρίσκονταν στους εκλογικούς καταλόγους. Οι ίδιοι απέδωσαν το γεγονός στο ότι δεν είχαν υποστηρίξει το πραξικόπημα του 2008.

Ο Αμπντέλ Αζίζ εξέφρασε τη βεβαιότητα ότι θα κέρδιζε από τον πρώτο γύρο. Οι παρατηρητές ανέμεναν ότι ένας δεύτερος γύρος θα ήταν αναγκαίος. Τα πρώτα αποτελέσματα ανακοινώθηκαν στις 19 Ιουλίου και έδειχναν ότι με καταμετρημένο το 61,17% των ψήφων ο Αμπντέλ Αζίζ ήταν ο νικητής των εκλογών. Οι υποστηρικτές του άρχισαν να πανηγυρίζουν στους δρόμους του Νουακσότ. Οι Μπουλχέιρ, Ντάντα, Βαλ και Μεϊμού καταδίκασαν τα αποτελέσματα και έκαναν λόγο για νοθεία. Αργότερα την ίδια ημέρα, τα αποτελέσματα παρέμειναν αμετάβλητα με καταμετρημένο το 92% των ψήφων. Την ίδια ημέρα το υπουργείο Εσωτερικών ανακήρυξε νικητή των εκλογών τον Αμπντέλ Αζίζ, με ποσοστό 52,58% των ψήφων. Η συμμετοχή ήταν 64,58%.

Λίγες ημέρες μετά, στις 23 Ιουλίου του 2009, και εν μέσω των καταγγελιών για παρατυπίες, ο επικεφαλής της εφορευτικής επιτροπής, Σιντ Αχμέτ Ουλντ Ντεγιέ, υπέβαλε την παραίτησή του.

Αποτελέσματα
------------

**Πρόεδρος, 18 Ιουλίου 2009**

ε • σ | Υποψήφιοι – Κόμματα | Ψήφοι | % |
| --- | --- | --- |
| Μοχάμεντ Ουλντ Αμπντέλ Αζίζ – Ένωση για τη Δημοκρατία | 409.100 | 52,58 |
| Μεσάουντ Ουλντ Μπουλχέιρ (Messaoud Ould Boulkheir) – Λαϊκή Συμμαχία για την Πρόοδο/Εθνικό Μέτωπο για την Άμυνα της Δημοκρατίας | 126.782 | 16,29 |
| Αχμέτ Ουλντ Ντάντα– Συναγερμός των Δημοκρατικών Δυνάμεων | 106.263 | 13,66 |
| Μοχάμετ Τζεμίλ Ουλντ Μανσούρ – Εθνικός Συναγερμός για Ανανέωση και Ανάπτυξη | 37.059 | 4,76 |
| Ιμπραχίμα Μοκτάρ Σαρ – Συμμαχία για Δικαιοσύνη και Δημοκρατία/Κίνημα για Ανανέωση | 35.709 | 4,59 |
| Ελί Ουλντ Μοχάμετ Βαλ | 29.681 | 3,81 |
| Κάνε Αμιντού Μπαμπά | 11.568 | 1,49 |
| Σαλέχ Ουλντ Χαλένα – Μαυριτανικό Κόμμα της Ένωσης και της Αλλαγής | 10.219 | 1,31 |
| Αμαντά Ουλντ Μεϊμού | 9.936 | 1,28 |
| Σγκερ Ουλντ Μπαρέκ | 1.788 | 0,23 |
| Σύνολο ψήφων | 778.105 | 100,00 |
| Πηγή: click4mauritania.com |

Παραπομπές
----------

1. ↑  «Mauritanians vote in first post-coup poll». Reuters. 2009-07-18. Αρχειοθετήθηκε από το πρωτότυπο στις 2012-09-10.. Ανακτήθηκε στις 2009-07-18.
2. ↑  Pitman, Todd (2009-07-18). «Post-coup Mauritania election takes place». AP.. Ανακτήθηκε στις 2009-07-18. [*νεκρός σύνδεσμος*]
3. ↑  Butty, James (2009-07-18). «Mauritanians Abroad Say Authorities Rigged Diaspora Voter List». VOA. Αρχειοθετήθηκε από το πρωτότυπο στις 2009-07-19.. Ανακτήθηκε στις 2009-07-18.
4. ↑  Hademine Ould Sadi, «Coup leader poised to win Mauritania election». AFP. 19 Ιουλίου 2009. Αρχειοθετήθηκε από το πρωτότυπο στις 31 Ιουλίου 2012. Ανακτήθηκε στις 11 Αυγούστου 2014. CS1 maint: Unfit url (link)
5. ↑  Pitman, Todd (2009-07-19). «Mauritanian parties claim fraud over poll results». AP.. Ανακτήθηκε στις 2009-07-19. [*νεκρός σύνδεσμος*]
6. ↑  Hademine Ould Sadi (19 Ιουλίου 2009). «Junta leader declared Mauritania president». AFP. Αρχειοθετήθηκε από το πρωτότυπο στις 16 Δεκεμβρίου 2012. Ανακτήθηκε στις 11 Αυγούστου 2014. CS1 maint: Unfit url (link)
7. ↑  «Mauritania election chief quits». BBC News. 23 Ιουλίου 2009.